Suchinthana/ta-wikipedia huggingface dataset:
சல்மா (கவிஞர்)

சல்மா (Salma) ஒரு தமிழ்ப் பெண் கவிஞர் மற்றும் அரசியல்வாதி.  திருச்சி மாவட்டம்  துவரங்குறிச்சியில் பிறந்த இவர் தொண்ணூறுகளில் தொடங்கி பல கவிதை நூல்களை எழுதியுள்ளார். சலீம் ஜாஃபர், முஹம்மது நதீம்  என இரண்டு புதல்வர்களைக் கொண்ட சல்மா பொன்னாம்பட்டி பேரூராட்சித் தலைவராகவும் இருந்துள்ளார். 2006ல் மருங்காபுரி தொகுதியில்
தி.மு.க. சார்பில் போட்டியிட்டு வெற்றிவாய்ப்பை இழந்தார். பின்னர், தமிழ்நாடு சமூகநல வாரிய தலைவியாக நியமனம் செய்யப்பட்டார். தி.மு.க.வில் மகளிர் அணி பிரச்சாரக்குழு செயலாளராகப் பணியாற்றி வருகிறார்.

கவிதைத் தொகுப்புகள் 
 ஒரு மாலையும் இன்னொரு மாலையும்
 பச்சை தேவதை

புதினங்கள் 
 இரண்டாம் ஜாமங்களின் கதை
 மனாமியங்கள்

இவற்றையும் பார்க்க 

 சல்மா (ஆவண நிகழ்படம்)

மேற்கோள்கள்

வெளி இணைப்புகள்  
மரத்தடி - இணைய தளம் 
வார்ப்பு- வலைப்பதிவு 

கவிஞர்கள்
தமிழக எழுத்தாளர்கள்
நவீன தமிழ்க் கவிஞர்கள்
வாழும் நபர்கள்
1967 பிறப்புகள்
தமிழ்ப் பெண் பெண்ணியவாதிகள்
இந்திய முஸ்லிம் பெண் எழுத்தாளர்கள்
தமிழ்ப் பெண் கவிஞர்கள்
திருச்சி மாவட்ட நபர்கள்
திராவிட முன்னேற்றக் கழக அரசியல்வாதிகள்
தமிழ்ப் பெண் அரசியல்வாதிகள்
முருங்கை

முருங்கை மரத்தில் (Moringa oleifera) இருந்து பெறப்படும் முருங்கைக்காய், முருங்கை இலை (முருங்கைக் கீரை), முருங்கைப் பூ உண்ணப்படும் ஒரு உணவு ஆகும்.

சொற்பிறப்பு 
முரி எனும் சொல் ஒடிதல், கெடுதல் எனப் பொருள்படும். முருங்கு என்னும் சொல் முரி என்னும் சொல்லொடு தொடர்புள்ளது. முருங்குவது, அதாவது எளிதில் ஒடியக் கூடிய கிளைகளை கொண்டதே முருங்கை மரம் ஆகும்.

பயிர் செய்யும் நாடுகள் 

முருங்கை மரவகையைச் சேர்ந்தது. இது 30 அடி உயரம் வரை வளரக்கூடியது. இதன் ஆரம்பம் இமயமலை அடிவாரம் பின் பாக்கித்தான், வங்கதேசம் மற்றும் ஆப்கானித்தான் ஆகும். பிலிப்பைன்சிலும் ஆப்பிரிக்காவிலும் அதிகமாக இருந்துள்ளது. இது இந்தியாவில் ஆந்திரா, கர்நாடகா மற்றும் தமிழ்நாடு போன்ற மாநிலங்களில் அதிகமாகப் பயிரிடப்படுகிறது. இலங்கையிலும் காணப்படுகிறது. தாய்லாந்து, தைவானிலும் பயிராகிறது.

வளரியல்பு 

முருங்கை அனைத்து வகை மண்ணிலும் வளரக் கூடியது எனினும், மணல் சார்ந்த அங்ககத் தன்மை அதிகமுள்ள நிலங்களில் நன்றாக வளரும் தன்மையுடையது. இது வறண்ட, பாசன வசதி குறைந்த, வெப்பம் அதிகமுள்ள பகுதியிலும் நன்கு வளரக்கூடியது.

தமிழ்நாட்டிலுள்ள வகைகள் 

தமிழ்நாட்டில் யாழ்ப்பாண முருங்கை, சாவகச்சேரி முருங்கை, பால் முருங்கை, பூனை முருங்கை மற்றும் அந்தந்த இடங்களில் கிடைக்கும் வேறு சில வகைகளும் வீடுகளில் வளர்க்கப்படுகின்றன. விவசாயிகளால் குடுமியான் மலை-1, பெரியகுளம்-1 திண்டுக்கல் பகுதியில் உள்ள தெப்பத்துபட்டியிலும் ஆகிய வகைகள் பயிரிடப்பட்டு வளர்க்கப்படுகின்றன. ஓராண்டுப் பயிர்களான இவை ஆறு மாதங்களுக்குப் பின் காய்களை அளிக்கத் தொடங்கும். ஒரு மரத்திலிருந்து 200 முதல் 400 காய்கள் வரை கிடைக்கும்.

பயன்கள் 

முருங்கைக் காய் நீளமான அளவில் தடி போன்ற வடிவில் இருக்கும். முன்பெல்லாம் சிறிதாக இருந்த முருங்கைக்காய் தற்போது ஒரு மீட்டர் நீளத்திற்கு வளரக் கூடிய அளவில் புதிய ரகங்கள் கண்டுபிடிக்கப்பட்டுள்ளன. தமிழர்களிடையே முருங்கைக்காய் பிரட்டல், குழம்பு போன்றவை செய்யப் பயன்படுத்தப்படுகிறது. முருங்கை இலை கீரை போல வதக்கி, அல்லது வறுத்து உணவுக்குப் பயன்படுத்தப்படுகிறது. இது  நீர் சுத்திகரிப்பு மற்றும் இதன் நஞ்சு எதிர்ப்பு பண்புகள் மற்றும் சோப்பு பண்புகளால் கை கழுவுதலில் பயன்படுத்த முடியும், மற்றும் பழங்காலத்தில் இருந்து முருங்கை மூலிகை மருத்துவத்தில் பயன்படுத்தப்படுகிறது.

இலைகள் மிகவும் சத்தான பகுதியாகும். இலைகளில் அத்தியாவசிய ஊட்டச்சத்துக்கள் மற்றும் தாதுக்கள் அடங்கி உள்ளது. இதில் வைட்டமின்கள் பி , சி, கே, புரோவிட்டமின் ஏ என்னும் பீட்டா கரோட்டின், மேலும்  மாங்கனீசு, மற்றும் புரதம் போன்ற அத்தியாவசிய ஊட்டச்சத்துக்கள் கணிசமாக  இருப்பதால் வளரும் நாடுகளில் இது ஊட்டச்சத்து உணவாக பரிந்துரைக்கப்பட்டு வருகின்றது.

மேற்கோள்கள் 

காய்கறிகள்
கீரைகள்
பியூரர் பதுங்கு அறை

பியூரர் பதுங்கு அறை(பியூரர் பங்கர்) என்று ஜெர்மானிய வேந்தரான ஃபியூரர் வசிக்கும் இல்லத்தை அல்லது மாளிகையை குறிப்பிடுவர்.

இரண்டு பதுங்கு அறைகள்

இது இரண்டு பிரிவுகளாக, இரண்டு மாளிகைகளாக கட்டப்பட்டது. ஒன்று வோர் பங்கர் பழைய பதுங்கு அறை இன்னொன்று பியூரர் பங்கர் புதியது. இது ஜெர்மன் நாடாளுமன்ற கட்டிடதிதிலிருந்து (ரீச் சான்சிலர்) 8.2 மீட்டர் தொலைவில் அமைந்திருந்தது. பியூரர் பங்கர் வோர்பங்கரின் கீழ் பகுதியில் அமைந்திருந்த்து.

கட்டுமானம்

இரண்டு பங்கர்களையும் இணைக்க படிக்கட்டுகளும் அமைக்கப்பட்டது. அதன் சுவர்கள் 4 மீட்டர் தடிமானம் கொண்டவையாக இருந்தன. 30 அறைகள் கொண்டதாக 2 அடுக்குகளாக அமைக்கப்பட்டிருந்தன. அதனிலிருந்து வெளியேற அவசர வழியொன்று அமைக்கப்பட்டு தோட்டத்துடன் இணைக்கப்பட்டிருந்த்து. இதன் கட்டுமானம் 1936 ல் ஒரு பகுதியாகவும் இரண்டாவது கட்டுமானம் 1943 லும் கட்டி முடிக்கப்பட்டது. இந்த கட்டுமான பொறுப்பை ஹோச்சஸ்ட் என்ற நிறுவனம் ஏற்றிருந்தது.

இட்லரின் திருமணம்

1945 ஜனவரி முதல் இந்த மாளிகையில் குடியேறி அவர் இறக்கும் காலம் வரை இதில் வசித்தார். அவருடன் இவா பிரான் , அவர் அதிகாரிகள் அனைவரும் குடியேறினர் . இட்லருக்கும் இவா பிரானுக்குமிடையே நடந்த திருமணம் இங்குதான்.

தாக்குதலுக்குள்ளான பொழுது

இம்மாளிகைக்காக பணிபுரிய 36 க்கும் மேற்பட்ட பணியாளர்கள் ,மருத்துவர்கள், சமையலாளர்கள் பணிஅமர்த்தப்பட்டனர். ஏராளமான கேளிக்கை விருந்துகளும் அரசியல் ஆலோசனைகளும் இங்குதான் நடைபெற்றன. 1945 ல் பெர்லினில் செஞ்சேனை தாக்குதலின் போது இம்மாளிகை தாக்கதலுக்குள்ளானபோது இதன் வலிமையான கட்டுமானம் இட்லரை காப்பாற்றியது.

இங்குதான் இட்லரும் அவர் மனைவி இவா பிரானும் தற்கொலை புரிந்து இறந்தனர். இவ்விடத்தில் உள்ள தோட்டத்தில் இவர்களின் உடல்கள் எரியூட்டப்பட்டுக்கொண்டிருக்கும்பொழுது இம்மாளிகை ருஷ்ய அதிபர் ஜோசப் ஸ்டாலினின் செஞ்சேனைகளால் கைபற்றப்பட்டது.

இடிக்கப்படுதல்

1947 ல் நேச நாட்டு அணியினரால் இம்மாளிகை இடித்து தரை மட்டமாக்கப்பட்டது. இன்று அம்மாளிகை இருந்த தடயமே தெரியாத அளவுக்கு பல அடுக்குமாடி குடியிருப்புகளாகவும், உணவு விடுதிகளாகவும் உருமாறியுள்ளன.

செருமனி
நாசிசம்

மேற்கோள்கள்
மறைபுற நோக்கி

மறைபுற நோக்கி அல்லது பெரிஸ்கோப் கருவி (Periscope) என்பது மறைந்திருந்தபடி சூழலை கண்காணிக்க தகுந்த ஒர் ஒளியியல் கருவியாகும். அதன் மிகக் குறைந்த வடிவமைப்பில், இக்கருவி ஒரு குழலின் இருமுனைகளிலும் பிரதிபலிக்கக்கூடிய கண்ணாடிகளை 45 பாகையில் கொண்டது. மேம்பட்ட வடிவத்தில், கண்ணாடிக்கு மாறாக, பல்வேறு வில்லைகளும், பட்டகங்களும் காட்சியை தெளிவாக, விரிவாக காண பயன்படுத்தப் படுகிறது. 
இத்தகைய கருவி மூலம் ஒரு முனையில், கண்ணாடியில் விழும் பிம்பங்களை, குழலின் அடுத்த முனையில் உள்ள கண்ணாடியில் காணலாம். இக்கருவி, இரண்டாம் உலகப் போரின் போது பகைவர் நிலைகளை பதுங்கு குழிகளின் உள்ளே இருந்த படியே கண்காணிக்க உதவியது. மறைபுற நோக்கி பல்வேறு கவச வாகனங்களிலும், நீர்மூழ்கிக் கப்பகளிலும் பெரிதும் பயன்படுத்தப் படுகிறது.

படங்கள்

மேற்கோள்கள்
சென்னை மாநிலம்

சென்னை மாநிலம் (Madras State) இந்தியக் குடியரசில் ஒரு மாநிலம். இது தற்கால தமிழ்நாட்டின் முன்னோடியாகும். பிரித்தானியாவின் இந்தியாவில் சென்னை மாகாணம் என்று வழங்கப்பட்ட பகுதிகள், 1950 இல் இந்தியா குடியரசானவுடன் சென்னை மாநிலம் என்றழைப்படலாயின. 1950 முதல் 1953 வரை ஒருங்கிணைந்த சென்னை மாகாணத்தின் அனைத்து பகுதிகளும் சென்னை மாநிலத்தில் இடம் பெற்றிருந்தன. இவையாவன - தற்கால தமிழ்நாடு, ஆந்திரப் பிரதேசத்தின் ஆந்திர மாவட்டங்கள், கர்நாடகத்தின் தெற்கு கனரா மாவட்டம் மற்றும் கேரளத்தின் மலபார் மாவட்டம். அக்டோபர் 1, 1953 இல் ஆந்திர மாவட்டம் சென்னை மாநிலத்திலிருந்து பிரிந்து தனி மாநிலமாகியது. 1956 இல் மொழி வாரியாக மாநிலங்களை அமைக்க மாநில புனரமைப்புச் சட்டம் (States Reorgansiation Act) கொண்டுவரப்பட்டது. இதனால் சென்னை மாநிலத்தின் கன்னடம் பேசும் பகுதிகள் கர்நாடக மாநிலத்துடனும், மலையாளம் பேசும் பகுதிகள் கேரளத்துடன் இணைக்கப்பட்டன. திருவிதாங்கூர் சம்ஸ்தானத்தின் பகுதியாக விளங்கிய நான்கு தாலுக்காக்களை உள்ளடக்கிய பகுதிகள் கன்னியாகுமரி மாவட்டம் என்ற பெயரில் சென்னை மாநிலத்துடன் இணைக்கப்பட்டது. 1959 இல் ஆந்திரப் பிரதேசத்துடன் ஏற்பட்ட எல்லை ஒப்பந்தத்தின் மூலம் திருத்தணி சென்னை மாநிலத்துடன் இணைக்கப்பட்டது. கண்டன் சங்கரலிங்க நாடார் சென்னை மாநிலம் என்பதை தமிழ்நாடு என்று பெயர் மாற்றம் செய்வதற்காக 78 நாட்கள் உண்ணா நோன்பிருந்து அக்டோபர் 13, 1956ல் உயிர் துறந்தார். 12 ஆண்டுகளுக்கு பிறகு 03.10.1966 க்கு முன்பே சென்னை மாநிலம் என்ற பெயர் தமிழ்நாடு என்று மாற்றப்பட்டது.

மேலும் பார்க்கவும் 

 சென்னை மாகாணம் 
 தமிழ்நாடு
 தமிழ்நாட்டு முதலமைச்சர்களின் பட்டியல்
 ஆந்திரப் பிரதேசம்
 கேரளம்
 கருநாடகம்

மேற்கோள்கள் 

தமிழ்நாட்டு வரலாறு (1947- தற்போதுவரை)
இந்தியாவின் முன்னாள் மாநிலங்கள் மற்றும் ஒன்றியப் பகுதிகள்
கருஞ்சேனை

கருஞ்சேனை  (Black Shirts) என்பது இத்தாலியின்  பாசிச துணை இராணுவ அமைப்பாகும். முதல் உலகப் போர், மற்றும் இரண்டாம் உலகப்போரில் இப்படையினரின் பங்கு குறிப்பிடத்தக்கது. இவர்கள் தேசிய பாதுகாப்பு  இராணுவ சேவை என்ற அமைப்பிலும் செயல்பட்டனர்.

பெயர்க் கராணம்
இத்தாலியின் வரலாற்று நாயகனாக போற்றப்படுகிற ஜியூசெப் கரிபால்டியின் செஞ்சேனைகளின் செயல்பாடுகளில் கொண்ட ஈர்ப்பால் பெனிட்டோ முசோலினி இந்த கருஞ்சேனை என்ற இராணுவ அமைப்பை தன் அரசியல் செயல்பாட்டிற்கு உறுதுணையாக இருக்க  உருவாக்கினார். இதன் அங்கத்தினர்களாக துணை இராணுவத்தினர், அறிவாற்றல் மிக்க தேசியவாதிகள், முன்னால் இராணுவ அதிரடிப் படைவீரர்கள், சிறு நில விவசாயிகள், தொழிற் சங்கத்தினர் இருந்தனர்.

செயல்பாடுகள்
இப்படையினர் முசொலினியின் செல்வாக்கை உயர்த்த கொடுரச்செயல்கள், குழுப்பாலியியல் வன்செயல்கள், பயமுறுத்தல், போன்ற செயல்களை முசோலினியை எதிர்ப்பவர்களிடம் புரிந்தனர். இவர்களையுடைய புதிரான செயல்களில் ஒன்றான உணவு பழக்கம் கேஸ்டர் எணைணெயை குடிப்பது, இவர் அமைப்பினரின் உடையைப் பார்த்து இவரிடம் நட்பு பாராட்டிய இட்லர் அவருடைய நாசி ஜெர்மனி இராணுவத்துக்கும் இந்த உடையை மாதிரியாக வைத்து பழுப்பு நிறத்தில் (Brown Shirts) சீறுடை வழங்கினார். கருஞ்சேனை அமைப்பு முசோலினி இறக்கும் வரை செயல்பட்டது பின் கலைக்கப்பட்டது.

மேற்கோள்கள்

முதலாம் உலகப் போர்
இரண்டாம் உலகப் போர்
இத்தாலி
இலங்கைத் தமிழர் பாதுகாப்பு அமைப்பு

இலங்கைத் தமிழர் பாதுகாப்பு அமைப்பு என்பது சனவரி 2009 இல் இலங்கை அரசின் தீவிர தமிழர் இனவழிப்பை நிறுத்துவதற்கு நடவடிக்கைகள் எடுக்கவென அமைக்கப்பட்ட ஒரு கூட்டமைப்பு.  இந்த அமைப்பில் திமுக இணையவில்லை. அதற்கு மாற்றாக இலங்கை தமிழர் நல உரிமை பேரவை என்ற பெயரில் ஒரு அமைப்பை திமுக அமைத்தது.

உறுப்பு அமைப்புகள் 
 பாட்டாளி மக்கள் கட்சி
 இந்திய பொதுவுடமைக் கட்சி
 மறுமலர்ச்சி திராவிட முன்னேற்றக் கழகம்
 விடுதலைச் சிறுத்தைகள்
 தமிழ்த் தேசிய இயக்கம்
 தமிழீழ விடுதலை ஆதரவாளர் ஒருங்கிணைப்பு குழு 

தமிழ்நாட்டு அமைப்புகள்
2009 உலகளாவிய ஈழத்தமிழர் இனவழிப்பு எதிர்ப்புப் போராட்ட பட்டியல்

இலங்கை படைத்துறை மேற்கொண்டுவரும் தமிழர் இனவழிப்பை கண்டித்து, நிறுத்தக் கோரி உலகளாவிய அளவில் தமிழ் மக்கள் எதிர்ப்புப் போராட்டங்களை நடத்தினர். அப்போராட்டங்கள் இங்கு தொகுக்கப்பட்டுள்ளன.

தமிழ்நாட்டுத் தமிழர் 
தமிழ்நாடு ஈழத் தமிழர் ஆதரவுப் போராட்டங்கள்
 2009 தமிழ்நாட்டு ஈழத் தமிழர் ஆதரவுப் போராட்டங்கள்
 2008 தமிழ்நாட்டு ஈழத் தமிழர் ஆதரவுப் போராட்டங்கள்

அமெரிக்கத் தமிழர் 
அமெரிக்க ஈழத் தமிழர் ஆதரவுப் போராட்டங்கள்

ஆஸ்திரேலியத் தமிழர் 
ஆஸ்திரேலிய ஈழத் தமிழர் ஆதரவுப் போராட்டங்கள்

கனேடியத் தமிழர் 
கனேடியத் ஈழத் தமிழர் ஆதரவுப் போராட்டங்கள்
 2009 கனடாவில் தொடர் எதிர்ப்புப் போராட்டங்கள்
 சனவரி 30, 2009 கனடா மனிதச் சங்கிலிப் போராட்டம்
 ரொறன்ரோ பல்கலைக்கழக மாணவர் அடையாள உண்ணாநிலை

பிரித்தானியத் தமிழர் 
பிரித்தானிய ஈழத் தமிழர் ஆதரவுப் போராட்டங்கள்
 சனவரி 31, 2009 பிரித்தானியா கண்டனப் பேரணி

நோர்வேத் தமிழர் 
நோர்வே ஈழத் தமிழர் ஆதரவுப் போராட்டங்கள்

ஜெர்மன் தமிழர் 
ஜெர்மன் ஈழத் தமிழர் ஆதரவுப் போராட்டங்கள்
 பெப்ரவரி 4, 2009 ஜெர்மன் தமிழர் பேரணி

பிரான்சியத் தமிழர் 
பிரான்சிய ஈழத் தமிழர் ஆதரவுப் போராட்டங்கள்
 சனவரி 29, 2009 பிரான்சியத் தமிழர் பேரணி

சுவிற்சர்லாந்து தமிழர் 
சுவிற்சர்லாந்து ஈழத் தமிழர் ஆதரவுப் போராட்டங்கள்
 பெப்ரவரி 4, 2009 சுவிட்சர்லாந்து தமிழர் பேரணி

மலேசியத் தமிழர் 
மலேசிய ஈழத் தமிழர் ஆதரவுப் போராட்டங்கள்
 பெப்ரவரி 6, 2009 மலேசியத் தமிழர் பேரணி

சிங்கப்பூர் தமிழர் 
சிங்கப்பூர் ஈழத் தமிழர் ஆதரவுப் போராட்டங்கள்

தென்னாபிரிக்கத் தமிழர் 
தென்னாப்பிரிக்க ஈழத் தமிழர் ஆதரவுப் போராட்டங்கள்
 பெப்ரவரி 4, 2009 தென்னாபிரிக்கத் தமிழர் பேரணி

ஒஸ்ரியா தமிழர் 
ஒஸ்ரியா ஈழத்தமிழர் ஆதரவுப் போராட்டங்கள்

மேற்கோள்கள்

வெளி இணைப்புகள் 
 Tamil diaspora united in anger

உலக நாடுகளில் தமிழர்
ஈழத்தமிழர் இனவழிப்பு எதிர்ப்புப் போராட்டங்கள்
ஈழப் போராட்ட ஆதரவுச் செயற்பாடுகள்
பெப்ரவரி 2009, புதுக்குடியிருப்பு ஊடறுப்புத் தாக்குதல்

புதுக்குடியிருப்பு ஊடறுப்புத் தாக்குதல் 2009 பெப்ரவரி 1 ஆம் நாள் தமிழீழ விடுதலைப் புலிகளால் முல்லைத்தீவு மாவட்டம், புதுக்குடியிருப்பு பகுதியில் நடத்தப்பட்டது. இத்தாக்குதலில் ஆயிரத்திற்கும் அதிகமான இலங்கை இராணுவத்தினர் கொல்லப்பட்டதாகவும் பெருமளவான  கனரக  ஆயுதங்கள் அடங்கிய படையப் பொருட்கள் கைப்பற்றப்பட்டதாகவும் விடுதலைப் புலிகள் அறிவித்தனர்.

நூற்றுக்கணக்கான சிறிலங்கா சிறப்பு படைப்பிரிவினர் மன்னாகண்டல் மற்றும் கேப்பாப்புலவு ஆகிய பகுதிகளில் முகாமிலிருந்து புதுக்குடியிருப்பை பகுதியை கைப்பற்றும் நோக்கில் இறுதித் தாக்குதலுக்கு தயாராகி இருந்த வேளையில் விடுதலைப் புலிகளின் சிறப்பு படையணிகள் இராணுவத்தின் பின்வளங்களை ஊடறுத்து பாரிய முற்றுகைத் தாக்குதலை கடந்த முதலாம் திகதி மேற்கொண்டனர். நான்கு நாட்கள் தாக்குதல்கள் இடம்பெற்றன.

கரும்புலி தாக்குதல்
அத்துடன் பெப்ரவரி 3ம் நாள் கரும்புலி வீரர்களின் தாக்குதலினால் நூற்றுக்கணக்கான படையினர் கொல்லப்பட்டுள்ளனர். மேலும் பல நூற்றுக்கணக்கான படையினர் காயமடைந்துள்ளனர். பெருந்தொகையில் படையப் பொருட்களும் மீட்கப்பட்டுள்ளன.

மீட்கப்பட்ட படையப் பொருட்கள் 
81 மில்லி மீற்றர் மோட்டார்கள் - பல 
120 மில்லி மீற்றர் மோட்டார்கள் - பல 
120 மில்லி மீற்றர் மோட்டார் எறிகணைகள் - 2000 
81 மில்லி மீற்றர் மோட்டார் எறிகணைகள் - 8000 
ஏ.கே துப்பாக்கிகள் - நூற்றுக் கணக்கில் 
ஏ.கே துப்பாக்கி ரவைகள் - ஒரு மில்லியனுக்கு மேல் 
ஆர்.பி.ஜி உந்துகணை செலுத்திகள் - பல 
ஆர்.பி.ஜி உந்துகணைகள் - பல 
ஆர்.பி.ஜி புரொப்ளர்கள் - பல 
எல்.எம்.ஜி துப்பாக்கிகள் - பல

என இன்னும் பல.

கேப்பாப்புலவு பகுதியில் இடம்பெற்ற கரும்புலி தாக்குதலில் நூற்றுக்கணக்கான படையினர் கொல்லப்பட்டதாகவும் புதன்கிழமை வெளிவந்த ஈழநாதம் பத்திரிகை தெரிவித்திருந்தது. அதில் கரும்புலி தாக்குதலில் ஈடுபட்ட போராளிகள் விடுதலைப் புலிகள் அமைப்பின் தலைவர் திரு. வே.பிரபாகரனுடன் நின்று எடுத்த படங்களும் வெளியிடப்பட்டிருந்தமை குறிப்பிடத்தக்கது.

மேற்கோள்கள் 

2009 இல் இலங்கை
தமிழீழ விடுதலைப் புலிகளின் தாக்குதல்கள்
கல்லூரி

கல்லூரி என்பது பள்ளிக் கல்விக்குப் பின்பு உயர்கல்வி படிக்கும் இடத்தைக் குறிக்கும். இந்தியாவின் அனைத்து மாநிலங்களிலும் பல இடங்களில் பள்ளிப் படிப்பிற்குப் பின்பு உயர்கல்வியை அளிப்பதற்காக கல்லூரிகள் நிறுவப்பட்டுள்ளன. இந்தக் கல்லூரிகள் அனைத்தும் அந்தந்தப் பகுதியில் அமைந்துள்ள ஏதாவதொரு பல்கலைக்கழகம் ஒன்றுடன் இணைக்கப்பட்டு அந்தப் பல்கலைக்கழகத்தின் கீழ் அதன் வழிகாட்டுதல்களின்படி செயல்படுகின்றன.

கல்லூரி வகைகள்

நிர்வாக வகை
கல்லூரியின் நிர்வாக அமைப்பைக் கொண்டு இதை மூன்று வகைப்படுத்தலாம்.

 அரசுக் கல்லூரிகள்
 அரசு உதவி பெறும் கல்லூரிகள்
 சுயநிதிக் கல்லூரிகள்

கல்வி வகை

கல்லூரிகள் அது கற்றுத் தரும் கல்வியைப் பொறுத்தும் கீழ்காணும் சில வகைகளாகப் பிரிக்கப்படுகின்றன.

 கலை மற்றும் அறிவியல் கல்லூரி
 மருத்துவக் கல்லூரி
 பொறியியல் மற்றும் தொழிநுட்பவியல் கல்லூரி
 கல்வியியல் கல்லூரி
 விவசாயம் மற்றும் தோட்டக்கலைக் கல்லூரி
 விடுதி மேலாண்மை மற்றும் உணவுத் தொழில்நுட்பக் கல்லூரி
 கால்நடை மருத்துவக் கல்லூரி
 செவிலியர் பயிற்சிக் கல்லூரி
 விளையாட்டு மற்றும் உடல்நலக் கல்வியியல் கல்லூரி

இலக்கியப் பயன்பாடு
'கல்லூரி நற்கொட்டிலா' - சீவக சிந்தாமணி (995)

மேற்கோள்கள்
கம்பியில்லா மின்சாரம்

கம்பியில்லா மின்சாரம் (WiTricity) என்பது கம்பி இல்லாமல் மின்சாரத்தை அனுப்பும் முறை ஆகும். அல்லது, மின்சாரத்தை வெகு தூரத்தில் உள்ள இடத்துக்கு அலைகள் மூலம் அனுப்பும் தொழினுட்பம் ஆகும். இதனை டேவ் கெர்டிங் (Dave Gerding) என்பவர் அறிமுகப்படுத்தினார். பின்னர் இது மாசசூசெட்ஸ் தொழில்நுட்பப் பல்கலைக்கழகத்தில் மாரின் சோல்சாச்சிக் என்பவரின் தலைமையில் 2007 ஆம் ஆண்டில் ஆய்வு செய்யப்பட்டது.

வெளி இணைப்புகள்
 வைட்ரிசிட்டி செய்திகள்

மேற்கோள்கள்

இயற்பியல்

fa:انتقال انرژی بیسیم
ja:ワイヤレス電力
ஆற்றல் தலைப்புகள் பட்டியல்



இயற்பியல் 
 ஆற்றல்
 நிலை ஆற்றல்
 இயக்க ஆற்றல்
 விசை
 வேலை
 வலு
 மின்திறன்
 யூல்

ஆற்றல் உற்பத்திக் கட்டமைப்பு 
 ஆற்றல் உற்பத்தி - Energy Generation
 ஆற்றல் சேமிப்பு - EnErgy Storage
 ஆற்றல் transmission 
 ஆற்றல் விற்பனை - Energy Retailing
 வலு நிலையம் - Power Plant

மரபு ஆற்றல் உற்பத்தி முறைகள் 
 நீர்மின் திறன் - நீர் மின் நிலையம்
 அனல் மின் நிலையம்
 நிலக்கரி
 அணுக்கரு ஆற்றல் - அணு மின் நிலையம்
 எரிபொருள்
 மரம்

மாற்று ஆற்றல் உற்பத்தி முறைகள் 
 சூரிய ஆற்றல்
 காற்றாலை
 கடல் அலை
 உயிரி வாயு
 Pumped-storage hydroelectricity

ஆற்றலும் சமூகமும்  
 ஆற்றல் சேமிப்பு
 ஆற்றல் துறை
 ஆற்றல் கொள்கை - Energy Policy

நிறுவனங்கள் 
 International Energy Agency
 எக்சன் மொபில்
 Saudi Aramco

மேற்கோள்கள்

ஆற்றல்
தொழில்நுட்பம் தலைப்புகள் பட்டியல்
தோல் பாவை நிழற்கூத்து

தோல் பாவை நிழற்கூத்து என்பது தமிழகத்தின் தொன்மையான கதை சொல்லும் கலையாகும். இதில் பதப்படுத்தப்பட்ட ஆட்டுத்தோலில் வரைந்து வெட்டப்பட்ட உருவங்களைக் ஒளியூட்டப்பட்ட திரைக்குப் பின்னால் வைத்துக்கொண்டு கதை சொல்லப்படுகிறது. உலகில் தற்போது சுமார் 20 நாடுகளில் தோல் பாவை நிழற்கூத்து பழக்கம் உள்ளது. இதில் சீனா தோல் பாவை நிழற்கூத்து மிகவும் புகழ் பெற்றதாகும்.

தமிழகத்தில் தோல் பாவை நிழற்கூத்து
தமிழகத்தில் தோல் பாவை நிழற்கூத்து தஞ்சாவூரை ஆண்ட சரபோசி மன்னரால் அறிமுகப்படுத்தப்பட்டது என்று கூறப்படுகிறது. இன்றும் தமிழகத்தில் இக்கலையை நடத்துபவர்கள் மராட்டி மொழியை தாய்மொழியாகக் கொண்டவர்கள். இக்கூத்துக்கலையை தெரிந்தவர்கள் மிகவும் குறைவானவர்களே ஆவார் (30க்கும் குறைந்த குடும்பங்கள்). இக்கலை இப்போது நலிவடைந்த நிலையில் உள்ளது.

தோல் பாவை நிழற்கூத்திற்கு தேவையானவை
 தோலில் வரைந்து வெட்டப்பட்ட உருவங்கள்
 வெள்ளை நிறத்திரை
 ஆர்மோனியம்
 டோலாக்கு(மோளம்)
 திரைக்கு பின் ஒளி

தோல் பாவை நிழற்கூத்தில் நடத்தப்படும் கதைகள்
 இராமயணம்
 மகாபாரதம்
 அரிசந்திரா கதை
 நல்ல தங்காள் கதை
 மயில் ராவணன் கதை
 வள்ளி திருமணம்

தற்போதைய தேவைக்கேற்ப பல சமுதாய விழிப்புணர்வு கதைகளும் இதில் நடத்தப்படுகிறது. இதில் சாலை விதி கடைபிடித்தல், தீண்டாமைக் கொடுமை, நுகர்வோர் நலன், சுற்றுபுற சூழல் பாதுகாப்பு, எய்ட்சு நோய் விழிப்புணர்வு போன்றவைகளும் அடங்கும்.

தோல் பாவை நிழற்கூத்து கலைஞர்களின் நிலை
1980களுக்குப் பிறகு தொலைக்காட்சிகளின் வருகையால் தோல் பாவை நிழற்கூத்து கலைஞர்களின் பொருளாதார நிலை மிகவும் மோசமடைந்துள்ளது. மேலும் சாதிச் சான்றிதழ் இல்லாமை, வீட்டு வசதி இல்லாமை போன்ற பிரச்சனைகளும் இவர்களுக்கு உண்டு. இக்கலைஞர்கள் பொரும்பாலும் தங்களின் பூர்வீகத் தொழிலை விட்டுவிட்டு வேறு தொழில்களுக்கு செல்லத் தொடங்கிவிட்டார்கள். இவர்கள் தேனி மாவட்டத்தில் அதிக எண்ணிக்கையில் வசிக்கிறார்கள். தமிழகத்தின் தோல் பாவை நிழற்கூத்து குழுக்களில் தேனியைச் சேர்ந்த "முத்து லச்சுமண ராவ் குழு" மிகவும் புகழ் பெற்றதாகும்.

கூத்து
தமிழினச் சுத்திகரிப்பு குறிகாட்டி

தமிழினச் சுத்திகரிப்புக் குறிகாட்டி சனவரி முதல் ஏப்ரல் 2009 வரை இலங்கையில் வன்னிப் பகுதி மீது இலங்கைத் தரைப்படையினர் நடாத்திய பல்குழல் பீரங்கி, ஆட்டிலறி மற்றும் குறுந்தூரப் பீரங்கித் தாக்குல்களில் படுகொலை செய்யப்பட்ட தமிழர்களின் எண்ணிக்கையைப் பட்டியலிடுகிறது. இந்தக் குறிகாட்டிக்கான தகவல்கள் உரிய முறையில் ஆதாரபூர்வமான தரவுகளிலிருந்து எடுக்கப்பட்டுள்ளன. மருத்துவமனை வட்டாரங்கள், நீதித்துறை வட்டாரங்கள், வடக்கு-கிழக்கு மனித உரிமைச் செயலகம் மற்றும் நம்பகத்தன்மயுடைய ஊடகச் செய்திகள் ஆகியவற்றிலிருந்து மிகவும் கவனமாகச் சேகரிக்கப்படும் தகவல்களின் அடிப்படையிலேயே இந்தக் குறிகாட்டி வெளியிடப்பட்டுள்ளது.

{| class="wikitable"
|+ தமிழ் இனச் சுத்திகரிப்புக் குறிகாட்டி
! செயல் !! எண்ணிக்கை
|-
| படுகொலை செய்யப்பட்ட தமிழர்கள் || 8324
|-
| படுகாயப்படுத்தப்பட்ட தமிழர்கள் || 15912
|-
| வன்னியில் படுகொலை செய்யப்பட்ட தமிழர்கள்|| 8239
|-
| வன்னியில் படுகாயப்படுத்தப்பட்ட தமிழர்கள் || 15896
|-
| இலங்கை கட்டுப்பாட்டு பகுதிகளில் படுகொலை செய்யப்பட்ட தமிழர்கள் || 85
|-
| இலங்கை கட்டுப்பாட்டு பகுதிகளில் படுகாயப்படுத்தப்பட்ட தமிழர்கள் || 16
|-
| இலங்கை கட்டுப்பாட்டு பகுதிகளில் பலவந்தமாய் கடத்தப்பட்டோர் அல்லது காணமல் போனோர் || 298
|-
| இலங்கைப் படைகளால் கைதானோர் || 1771
|-}

இலங்கையில் மனித உரிமைகள்‎
நியாமற்ற கைதும் தடுப்பும்

நியாயமற்ற கைதும் தடுப்பும் என்பது எந்தவித தகுந்த ஆதாரங்களும் இல்லாமல், தக்க சட்ட முறை இல்லாமல் ஒருவரைக் கைது செய்வதாகும். பெரும்பாலான மக்களாட்சி நாடுகளில் நியாயமற்ற கைதும் தடுப்பும் சட்டத்துக்கு புறம்பானது. இவை பெரும்பாலும் சர்வாதிகார அல்லது படைத்துறை ஆட்சியுடைய நாடுகளிலேயே நடைபெறுகிறது.

இவற்றையும் பார்க்க 
 நபர் கடத்தல்கள்

மேற்கோள்கள்

சட்டம்
மனித உரிமைகள்
பிறையன் செனவிரத்னா

கலாநிதி பிறையன் செனவிரத்னா (Dr. Brian Senewiratne) கேம்பிரிட்ஜ் பல்கலைக்கழகத்தில் பட்டம் பெற்ற ஓர் இலங்கை மருத்துவர். புலம்பெயர்ந்து இவர் அவுஸ்திரேலியாவில் வசித்து வருகிறார். இவர் ஒரு அரசியல்வாதி அல்லாத போதும், இலங்கை இனப் பிரச்சினைத் தொடர்பில் தமிழர் தன்னாட்சி உரிமை தொடர்பில் தமிழீழ விடுதலைப் போராட்டத்தை ஆதரித்து தொடர்ந்து பேசிவருபவராகும். இவர் தன்னை இலங்கையில் தமிழர்களுக்கு எதிராக கட்டவிழ்த்து விடப்பட்டிருக்கும் அநீதிகளுக்கு எதிராக போராடுபவராகக் கூறிவருகின்றார்.

பண்டாரநாயக்கா குடும்பத்தைச் சேர்ந்த இவர் ஒரு சிங்களவராவர். இலங்கையின் முன்னாள் சனாதிபதியான சந்திரிகா பண்டாரநாயக குமாரதுங்கவின் மைத்துனரும் ஆவார். இவரது மனைவியார் கமலினி செனவிரத்னா ஒரு தமிழராகும்.

இன்றைய இந்நிலைக்கான காராணம்
இவர் ஒரு பண்டாரநாயக்கா குடும்பத்தைச் சேர்ந்தவர் என்ற போதும், இவருடைய குடும்பத்தினர்களான பண்டாரநாயக்க வம்சத்தினர் செய்த அசட்டுத்தனமான பெருந் தவறுகளே நாடு இன்று இச்சூழ்நிலைக்கு தள்ளப்பட்டது என்றும், அதனையே மற்றைய இலங்கை அரசியல் தலைவர்களும் தொடர்கின்றனர் என்றும் குறிப்பிடுகின்றார். தமிழர்கள் தமது உரிமைகள் தொடர்பாக அமைதி வழியிலும் மக்களாட்சி வழியிலும் போராடிய போது எவ்வித பயனும் கிடைக்கவில்லை. சிங்களப் பௌத்த பிக்குகளும் மற்றும் சில சிங்களத் தலைவர்களும் தமிழர் நலனுக்கு முட்டுக்கட்டையாகினர். இதனால் தமிழர் ஆயுத வழிப் போராட்டத்திற்குத் தள்ளப்பட்டனர். தமிழீழ விடுதலைப் புலிகள் ஒரு ஆயுதப் போராட்டக் குழுவாகும். பயங்கரவாதக் குழு அல்ல என்றும்  இலங்கை சிங்களவர்கள் இலங்கையை ஒரு சிங்களப் பௌத்த நாடாக உணர்வதே இதற்கு காரணம் என்பதனையும் ஆணித்தரமாகக் கூறி வருகின்றார்.

தமிழீழ விடுதலைப் போராட்ட ஆதரவு
தமிழீழ விடுதலைக்கு ஆதரவான பொங்கு தமிழ் நிகழ்வுகளின் போதும் தென்னாப்பிரிக்கா, கனடா போன்ற நாடுகள் உட்பட உலகில் பல நாடுகளுக்கும் சென்று ஈழத் தமிழர் போராட்ட நியாயப்பாடுகளை பேசி வருகின்றார்.

தமிழ் அரசியலாளர் படுகொலைக்கு எதிர்ப்பு
தமிழ் அரசியல் தலைவர்கள் இலங்கையின் இனம் தெரியாத ஆயுததாரிகளினால் படுகொலைச் செய்யப் படுவது தொடர்பிலும் இலங்கை அரசுக்கு எதிரான விமர்சனங்களை முன்வைத்து வருகின்றார்.

மேற்கோள்கள்

வெளியிணைப்புகள்
 Selected Writings Dr. Brian Senewiratne, Australia - 
 The outrageous harassment of Dr Brian Senewiratne  - 
 President Rajapakse sends an emissary to Australia - A response by Brian Senewiratne  - 
 A Truly Gratifying Day with Dr. Brian Senewiratne இலங்கை தமிழ் சங்கம்
 Socialist Alliance people - Brian Senewiratne - 
 “Saying what’s in my heart” – Dr. Brian Seneviratne 
 Socialist Alliance people - Brian Senewiratne 
 Dr. Brian Seneviratne's Interview about SL Ethnic Crisis காணொளி

இலங்கை ஆஸ்திரேலியர்கள்
நாசி அரசியல் கைதிகளின் முகாம்கள்

நாசி கைதிகள் சிறைச்சாலை -(Nazi Concentration Camps)-இரண்டாம் உலகப்போரின் போது இட்லர் இந்த கைதிகள் சிறைச்சாலைகளை உருவாக்க ஆரம்பித்தார். முதல் முதலில் 1933 ல் ஜெர்மனியில் ரெய்க் ஸ்டாக் தீக்கிரையானபோது நாசிச் சிறைச்சாலை அரசியல் கைதிகள் மற்றும் இராணுவ எதிரிகளை அடைப்பதற்காகவும் உருவாக்கப்பட்டது. அதன் பின் ஜெர்மனியின் பிற இடங்களிலும் இச்சிறைச்சாலைகள்,அரசியல் கைதிகளையும், நீதிமன்ற விசாரணைக்கு ஆட்படுத்தாத கைதிகளையும் அடைக்க உருவாக்கப்பட்டன. இந்த சொல் இரண்டாம் ஆங்கிலோ போயர் போரில் பிடிபட்டவர்களை அடைக்க பிரித்தானிய அரசு அப்போது பிரித்தானிய கைதிகள் சிறைச்சாலை என்று ஒன்றைஉருவாக்கியது. அதைப் பார்த்து இப்பெயர் நாசிக்களால் வைக்கப்பட்டது.

கைதிகள் 
ஜெர்மனியின் வெறுக்கத்தக்கவர்கள் என்று குற்றம் சாற்றப்பட்டு, புரட்சி பத்திரிகையாளர்களையும், கம்யூனிஷ்டுகளையும் அடைத்துக் கொடுமைப்படுத்தினர். இதில் பெரும்பான்மையோர் யூதர்கள் மற்றும் சோவியத் இராணுவக் கைதிகள்.
இச்சிறைச்சாலையின் கீழ் தளத்தில் அனைவரையும் ஒரே இடத்தில் அடைத்தனர். நகரத்தின் மத்தியில் பொதுமக்களின் பார்வைக்குத் தெரியாதவாறு இச்சிறைச்சாலைகள் செயல்பட்டன. 1939 வரை 6 கைதிகள் சிறைச்சாலைகள் உருவாக்கப்பட்டன. டேச்சு (1933) (டேச்சு கைதிகள் சிறைச்சாலை), சாக்சன்அசன் (1936), புச்சன்வால்ட் (1937), புலோசன்பர்க் (1938), மவுத்தாசேன் (1939), ரெவன்ஸ்பிரக் (1939).

அடிமைத்தொழிலாளர்கள் 
இங்குள்ள கைதிகளின் பெரும்பாலானவர்கள் இரண்டாம் உலகப்போரின் போது அடிமைகளாகவும், நிலக்கரிச் சுரங்கத் தொழிலாளர்களாகவும், ரப்பர் தொழிற்சாலை தொழிலாளர்களாகவும் பயன்படுத்தப்பட்டனர். இதில் உடல் ஊனமுற்றவர்கள்,வேலை செய்ய முடியாதவர்கள், மனநிலைபாதிக்கப்பட்டவர்களை தனியாக வேறு ஒரு இருப்பிடத்திற்கு மாற்றி நச்சு வாயு , மற்றும் டீசல் எஞ்சினிலிருந்து வெளியேறும் நச்சு வாயு (கார்பன் மோனாக்ஸைடு) செலுத்திக் கொல்லப்பட்டனர். (இதை இட்லரின் டி 4 செயல் (T4 Action) என்று குறிப்பிடுகின்றனர்.) ஐரோப்பியா முழுவதும் இந்த சிறைச்சாலைகள் விரிவடைந்தன யூதர்கள் எங்கெங்கிருக்கின்றார்களோ அங்கங்கே திறக்கப்பட்டன. போலந்தை ஜெர்மன் ஆக்கிரமித்தபோது அங்குள்ள யூதர்கள் சிறைப்பிடிக்கப்பட்டு இம்மாதிரி சிறைகளில் அடைத்து சித்திரவதை செய்யப்பட்டனர்.

சிறைக்கொடுமைகள் 

இந்த சிறைக்கொடுமையில் யூதர்கள் மட்டும் 30 லட்சம் பேர் நச்சு வாயு செலுத்தியும், துப்பாக்கிச்சூட்டினாலும் கொல்லப்பட்டனர் என்று இங்குள்ள தகவல்கள் கூறுகின்றன. கைதிகள் இடநெருக்கடியின் காரணமாக ரயில்கள் மூலம் மாற்றப்பட்டு இங்கும் அங்கும் அலைக்கழிக்கப்பட்டனர். இரயில்களிலேயே பல நாள் உணவு தண்ணீரின்றி தங்கவைக்கப்பட்டனர். பலர் இதன் காரணமாக நீரழிவு நோய், கடுமையான கோடை வெப்பத்தினால் வயிற்றுப்போக்கு, பனிக்கால கடுங்குளிரினால் உறைந்து போதல், போன்ற காரணங்களால் பாதிக்கப்பட்டு இறந்தனர். இதில் சுரங்க மற்றும் ரப்பர் தொழிலாளர்களாக பயன் படுத்தபட்டவர்களில் விரைவாக பணிபுரியாதவர்களை நச்சு வாயு செலுத்தி அங்கேயே சாகடிக்கப்பட்டனர்.
பெண்கைதிகள் தினமும் பாலியல் கொடுமைக்கு ஆளாக்கப்பட்டு இழிவுப்படுத்தப்பட்டனர்.

கைதிகள் விடுதலை 

இந்த சிறைச்சாலைகள் 1943 முதல் 1945 வரை நடந்த நேசநாட்டுப்படையினரின் தாக்குதலால் இசுசிறைச்சாலைகள் விடுதலையடைந்தது. 1945 ம் ஆண்டு ஐக்கிய ராச்சியப்படைகள் பெர்ஜன் பெல்சன் சிறைச்சாலைக்குச் சென்று 60 ஆயிரம் கைதிகளை உயிருடன் மீட்டது அதில் 10 ஆயிரம் கைதிகள் அதற்கு அடுத்த வாரத்திலேயே டைப்பஸ் என்னும் நோய்பாதிப்பினால் இறந்தனர். ஏற்கனவே இந்த சிறைச்சாலையைப்பற்றிய செய்திகள் பிரித்தானிய உளவுத்துறைக்கு
போலந்து நாட்டு ஜான் கார்ஸ்கி மூலம் தகவல் தெரிந்திருந்தது என்பது குறிப்பிடத்தக்கது.

மேற்கோள்கள்

நாசி கைதிகள் முகாம்கள்
அபியும் நானும் (திரைப்படம்)

அபியும் நானும் 2008 ஆம் ஆண்டு வெளிவந்த தமிழ்த் திரைப்படமாகும். பிரகாஷ் ராஜ் தயாரிப்பிலும் ராதா மோகன் இயக்கத்திலும் வெளிவந்த இத்திரைப்படத்தில் திரிஷா முக்கிய வேடத்தில் நடித்துள்ளார். சிறப்புத் தோற்றதில் பிரிதிவிராஜ் நடித்துள்ளார். தந்தை மகள் இருவருக்குமிடையிலான பாசப்பிணைப்பிணை கதைக்கருவாகக் கொண்டு இத்திரைப்படம் உருவாக்கப்பட்டது.

நடிகர் 
 திரிஷா - அபி ரகுராமன்
 பிரகாஷ் ராஜ் - ரகுராமன்
 ஐஸ்வர்யா -  அனு ரகுராமன்
 கணேஸ் வெங்கட்ராமன் -  ஜோகிந்தர் சிங்
 பிரிதிவிராஜ் -  சுதாகர்

விருதுகள் 
 சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)

மேற்கோள்கள்

வெளி இணைப்பு

2008 தமிழ்த் திரைப்படங்கள்‎
ராதா மோகன் இயக்கியத் திரைப்படங்கள்
பிரகாஷ் ராஜ் நடித்த திரைப்படங்கள்
திரிசா நடித்த திரைப்படங்கள்
இந்தியத் தமிழ்த் திரைப்படங்கள்
வித்தியாசாகர் இசையமைத்த திரைப்படங்கள்
1948 தென்னாப்பிரிக்கப் பொதுத் தேர்தல்

1948 ஆம் ஆண்டின் தென்னாப்பிரிக்கப் பொதுத் தேர்தல் 1948 ஆம் ஆண்டு மே மாதம் 26 ஆம் தேதி நடைபெற்றது. இதில், எதிர்க் கட்சியான ஹெரெனிக்டே நஷனேல் கட்சி இனவொதுக்கல் கொள்கைகளை முன்வைத்துப் போட்டியிட்டது. இக் கட்சியின் தலைவரான டி. எஃப். மாலன் கலப்புத் திருமணங்களைத் தடை செய்தல், கறுப்பு இனத்தவரின் தொழிற்சங்கங்களைத் தடை செய்தல், தீவிர பணி ஒதுக்க நடைமுறைகள் போன்றவற்றை முன்வைத்துப் பரப்புரை செய்தார். இக் கட்சி ஆளும் கட்சியான ஐக்கியக் கட்சியைத் தோற்கடித்தது. பிரதமர் ஜான் ஸ்மத்ஸ் (Jan Smuts) தனது தொகுதியான ஸ்டாண்டர்ட்டனிலேயே தோல்வியடைந்தார்.

மாலனின் கட்சியும் அவரது கூட்டணிக் கட்சியான ஆப்பிரிக்கானர் கட்சியும் சேர்ந்து 79 தொகுதிகளில் வென்றன. ஆளும் கட்சிக் கூட்டணிக்கு 74 இடங்களே கிடைத்தன. ஹெரெனிக்டே நஷனேல் கட்சியும், ஆப்பிரிக்கானர் கட்சியும் தேசியக் கட்சி என்னும் பெயரில் ஒன்றிணைந்தன. இக் கட்சி தென்னாப்பிரிக்காவை 1994 ஆம் ஆண்டுவரை ஆண்டது.

தேர்தல் முடிவுகள்:

மேற்கோள்கள்

தென்னாப்பிரிக்காவில் தேர்தல்கள்
1948 தேர்தல்கள்
ஓம்மானி

ஓம்மானி மிந்தடையை அளக்க பயன்படும் ஒரு அளவு கருவி ஆகும்.  நுண் ஓம்மானி குறைந்த மின் 
தடைமத்தையும், மகா ஓம்மானி பெரிய அளவு மின் தடைமத்தையும் அளக்கும்.  மின் தடையின் அலகு ஓம் (Ω) ஆகும்.

மேற்கோள்கள்

இலத்திரனிய பரிசோதனைக் கருவிகள்
இலத்திரனிய குறியீடு

இலத்திரனிய குறியீடு என்பது மின் சுற்றுக்களை விபரிக்க வரையப்படும் Schematics இல் பயன்படுத்தப்படும் குறியீடுகள்.

மேற்கோள்கள்

மின்னணுவியல்
குறியீடுகள்
கணிதமும், கட்டிடக்கலையும்

கணிதமும், கட்டிடக்கலையும் என்னும் இக்கட்டுரை இவ்விரு துறைகளுக்கும் இடையில்  இருக்கும் தொடர்புகளையும், வரலாற்று அடிப்படையில் கட்டிடக்கலையில் கணிதத்தின் பயன்பாடுகளையும் எடுத்துக்காட்டும் ஒரு முயற்சியாகும். கட்டிடக்கலை நீண்ட காலமாகவே கணிதத்துடன் மிக நெருக்கமான தொடர்பைப் பேணி வந்துள்ளது. கட்டிடக்கலை, கணிதத்தின் வளர்ச்சியில் பெருமளவுக்குத் தங்கியிருந்ததனால் மட்டுமன்றி, ஒழுங்கையும், அழகையும் தேடுவதில் இரண்டு துறைகளுக்கும் பொதுவான நோக்கமும் இதற்கான காரணம் ஆகும். கட்டிட அமைப்புக்களின் கருத்துருக்களை விளங்கிக் கொள்வதற்கும் அவை தொடர்பான கணிப்புக்களை மேற்கொள்வதற்கும் கணிதம் மிகவும் இன்றியமையாதது. கட்டிடக் கூறுகள் தமக்கிடையிலும், பரந்த அண்டத்துடனும் இயைபு நிலையைப் பேணுவதற்கான முயற்சியில் பண்டைக்கால நாகரிகங்கள் பல கணித அறிவைப் பயன்படுத்தியுள்ளன. இதற்கு வடிவவியல் பெரிதும் பயன்பட்டுள்ளது.

கிரேக்கக் கட்டிடக்கலையில் "பொன் விகிதம்" வடிவமைப்பில் முக்கியமான அடிப்படையாக விளங்கியது. எனினும் இது உள்ளுணர்வால் பெறப்பட்டதே. இதன் கணிதம் சார்ந்த அமைப்பின் அடிப்படை 20 ஆம் நூற்றாண்டிலேயே பெறப்பட்டது. இது 1:1.618 என்னும் விகிதத்துக்குச் சமமானது. இந்த விகிதம் மனத்துக்கு மகிழ்வைக் கொடுக்கக் கூடியது என மேல் நாட்டுக் கட்டிடக்கலைக் கோட்பாடுகள் கருதின. இஸ்லாமியக் கட்டிடக்கலையில் 1: √2 என்னும் விகிதம் பயன்பட்டது. இதன்படி தளவடிவம் ஒரு ஒழுங்கான நாற்கோணம் ஆகவும், உயரம், அந் நாற்கோணத்தின் மூலை விட்டத்தின் அளவுக்குச் சமமாகவும் கொள்ளப்பட்டன.

மேற்கோள்கள்

கட்டிடக்கலை
கணிதம்
ஸ்ட்ரோமப்டேலுங்

ஸ்ட்ரோமப்டேலுங் , (Assault detachment, Assault section, stormtrooper), புயல் வேகத் தாக்குனர், இப்படைப்பிரிவினரை சுருக்கமாக எஸ்ஏ (SA) என அழைக்கின்றனர். ஜெர்மனியின் திடீர்த்தாக்குதல் புரிபவர்கள் என்ற பெயர் பெற்ற அமைப்பினர், ஊர்க்காவல் படைப்பிரிவினராக ஆரம்பகாலத்தில் செயல்பட்டனர். இட்லரின் செல்வாக்கு ஜெர்மனியில் உயர்ந்து கொண்டிருந்த நேரத்தில் இவ்வமைப்பினரின் செயல்பாடு துவங்கியது. இவர்கள் காவிச்சட்டையர் (Brown Shirts) எனவும் அழைக்கப்பட்டனர். இவர்கள் சுத்ஸ்டாப்பெல் அமைப்பின் உடை வண்ணத்தில் வேறுபட்டனர் சுத்ஸ்டாப்பெல் உடை கருப்பு வண்ணம் கொண்டது. முதலாம் உலகப் போர் முடிவுற்ற சமயத்தில் இவ்வமைப்பினர் உருவாக்கப்பட்டனர். இதுவே நாசி அமைப்பினரின் முதல் ஊர்க்காவல் படைப்பிரிவாக உருவாக்கப்பட்டது. 1919 ம் ஆண்டில் இவ்வமைப்பு முதல் உலகப்போரில் ஜெர்மானியரின் இராணுவத்திற்கு பெரிதும் உதவியது. பெருங்கூட்டத்துடன் சென்று திடீரென்று பாய்ந்து தாக்கி எதிரியை நிலை குலைய வைத்தனர். இவர்களின் புயல் வேகத்தாக்குதலினால் 1918 ல் நடந்த கேப்பரிட்டோ போரில் இத்தாலியருக்கு எதிராக நடந்த போரில் இத்தாலியரின் படைகளை பல மைல்கள் பின் வாங்கச்செய்தது குறிப்பிடத்தக்கது. 1920களில் இப்படையினர் பொதுவுடமைவாதிகளையும், ஜனநாயக அமைப்பினரையும் ஒடுக்குவதற்கு பெரிதும் உதவிபுரிந்தனர். இதன் பெயர் அக்டோபர் 5 , 1921 ல் அதிகாரப்பூர்வமாக வெளியிடப்பட்டது. அதுவரை இவர்கள் மறைமுகப் பெயரினாலேயே மற்றும் பல ஜிம்னாசிய விளையாட்டுக் குழுக்களின் பெயர்களில் அரசாங்கத்தின் பார்வையில் இருந்து விலகி செயல்பட்டு வந்தனர்.

மேற்கோள்கள்

நாசி படையணிகள்
அடால்ஃப் இட்லர்
ஆத்திரேலிய ஆங்கிலம்

ஆத்திரேலிய ஆங்கிலம் (Australian English, AuE, AusE, en-AU) என்பது ஆத்திரேலியாவில் பரவலாகப் பேசப்படும் ஆங்கில மொழியைக் குறிக்கும்.

ஆத்திரேலியாவில் ஆங்கில மொழியானது 1788 ஆம் ஆண்டில் நியூ சவுத் வேல்சில் (நிசவே) பிரித்தானியக் குற்றவாளிகளின் காலனி நிறுவப்பட்டதில் இருந்து சிறிது காலத்திலேயே பிரித்தானிய ஆங்கிலத்தில் இருந்து வேறுபட ஆரம்பித்தது. இங்கு அனுப்பப்பட்ட பிரித்தானியக் குற்றவாளிகள், லண்டனில் இருந்து கொக்னிகள் உட்படப், பலர் இங்கிலாந்தின் பல்வேறு பெரு நகரங்களைச் சேர்ந்தவர்கள். இவர்களுடன், நிருவாகிகள், இராணுவத்தினர், போன்றோர் தமது குடும்பத்தினருடன் வந்து இணைந்தனர். ஆனாலும், குற்றவாளிகளின் பெரும்பகுதியினர் ஐரியர்கள் ஆவார். இவர்களில் குறைந்தது 25 விழுக்காட்டினர் அயர்லாந்தில் இருந்தும், வேறு பலர் ஆங்கிலம் பேசாத வேல்ஸ், ஸ்கொட்லாந்து ஆகிய பகுதிகளில் இருந்து வந்தவர்கள். பெரும்பாலான குற்றவாளிகள் ஆங்கிலத்தைப் பேசாதவர்கள் ஆவர். ஆங்கிலம் பேசுவோரின் பெரும்பாலானோர் தென்கிழக்கு இங்கிலாந்தைச் சேர்ந்த கொக்னிகள் ஆவர். 72% மக்கள் வீட்டில் இம்மொழியினைப் பேசுகின்றனர்.

மேற்கோள்கள்

வெளி இணைப்புகள்
Australian National Dictionary Centre
The Australian National Dictionary Online 

ஆங்கிலம்
ஆங்கிலம்
நவீன கட்டிடக்கலை

நவீன கட்டிடக்கலை என்பது முதலாம் உலகப் போரைத் தொடர்ந்து வந்த பத்தாண்டுகளில் பல மேற்கு நாடுகளில் எழுந்த ஒரு கட்டிடக்கலைப் பாணியைக் குறிக்கும். சில சமயங்களில் இது அனைத்துலகப் பாணி எனவும் குறிப்பிடப்படுவது உண்டு. நவீனம் என்னும் சொல், நடந்து கொண்டிருக்கும் காலத்தைச் சேர்ந்தவற்றைக் கடந்த காலத்தவற்றிலிருந்து வேறுபடுத்திக் காட்டுவதற்காகவே பொது வழக்கில் பயன்படுத்தப்படுகின்றது. கட்டிடக்கலையிலும், 17 ஆம் நூற்றாண்டில் தொடங்கிய மறுமலர்ச்சிக் கட்டிடக்கலையை அதற்கு முந்திய பாணிகளுடன் ஒப்பிட்டு நவீன கட்டிடக்கலை என்றனர். எனினும், இன்று நவீன கட்டிடக்கலை என்னும் போது அது 20 ஆம் நூற்றாண்டில் உருவாகி வளர்ந்த தனித்துவமானதொரு கட்டிடக்கலைப் பாணியைக் குறிக்கவே பயன்படுகின்றது. இது பொதுவாக 20 ஆம் நூற்றாண்டுக்கு உரியதாகக் கொள்ளப்படினும், நவீன கட்டிடக்கலைக்கான வித்து இந் நூற்றாண்டு தொடங்குவதற்குப் பல பத்தாண்டுகளுக்கு முன்னரே காணப்படுவதாக இன்றைய ஆய்வாளர்கள் கருதுகிறார்கள். எனினும், இதன் தொடக்கம் எதுவென்று அறுதியிட்டுக் கூறமுடியாத நிலையே உள்ளது.

நவீன கட்டிடக்கலை, பயன்பாடு சார்ந்த வடிவமைப்பு, கட்டிடப்பொருட்களின் அறிவார்ந்த பயன்பாடு போன்ற கொள்கைகளின் அடிப்படையில் உருவானது. இது வரலாற்றுப் பாணிகளைப் பின்பற்றுவதையும், அழகூட்டல் அணிகளைப் பயன்படுத்துவதையும் கைவிட்டு, கட்டிடப்பொருட்களினதும், கட்டிட வடிவங்களினதும் உள்ளார்ந்த அழகியல் தன்மைகளை வெளிக்கொண்டு வருவதற்கு முக்கியத்துவம் கொடுத்தது. இதனால் நவீன கட்டிடக்கலை, கட்டிடங்களுக்கு எளிமையான வடிவத்தைக் கொடுத்தது.

தொடக்கமும் வளர்ச்சியும்
சில வரலாற்றாளர்கள், நவீன கட்டிடக்கலையின் வளர்ச்சியை ஒரு சமூகவியல் நிகழ்வாகக் கருதுகின்றனர். அவர்கள் இதனை நவீனத்துவ இயக்கங்களோடும், அறிவொளி இயக்கங்களோடும் தொடர்புபடுத்துகிறார்கள். அவர்களுடைய கருத்துப்படி நவீன பாணி சமூக, அரசியல் புரட்சிகளினால் உருவானது. வேறு சிலர் இது முக்கியமாக தொழில்நுட்ப, பொறியியல் காரணிகளினாலேயே உந்தப்பட்டதாகக் கருதுகின்றனர். 

தொழிற் புரட்சியைத் தொடர்ந்து புதிய தொழில்நுட்ப வளர்ச்சிகள் கட்டிடக்கலை தொடர்பில் புதிய வாய்ப்புக்களை உருவாக்கும் சாத்தியங்கள் இருந்தன. இதனால், 19 ஆம் நூற்றாண்டின் நடுப் பகுதியில் இருந்தே இவ் வளர்ச்சிகளைக் கோட்பாட்டு அடிப்படையிலும், நடைமுறையிலும் கட்டிடக்கலையில் பயன்படுத்துவதற்கான முயற்சிகள் மேற்கொள்ளப்பட்டு வந்தன. கண்ணாடி, இரும்பு, காங்கிறீட்டு போன்ற பொருட்களின் உற்பத்தி தொடர்பாக ஏற்பட்ட முன்னேற்றங்கள் அவற்றைக் கட்டிடக்கலையில் பயன்படுத்துவதற்கான வாய்ப்புக்களை வழங்கின. 1851 ஆம் ஆண்டில் கட்டப்பட்ட ஜோசேப் பாக்ஸ்ட்டனின் கிறிஸ்டல் மாளிகை கண்ணாடி, இரும்பு ஆகியவற்றைப் பயன்படுத்திய தொடக்க கால எடுத்துக்காட்டு ஆகும். 19 ஆம் நூற்றாண்டின் இறுதிப் பத்தாண்டுகளில், இரும்பை, அமைப்புச் சட்டகங்களாகப் பயன்படுத்திப் பல கட்டிடங்கள் உருவாயின. 1883-1885 ஆம் ஆண்டுக் காலப்பகுதியில் கட்டப்பட்ட வில்லியம் லே பாரன் ஜென்னி என்னும் கட்டிடக்கலைஞரின் ஹோம் இன்சூரன்ஸ் கட்டிடம் இரும்பினால் கட்டப்பட்ட ஒரு கட்டிடமாகும். 1889 ஆம் ஆண்டில் பாரிசில் கட்டப்பட்ட ஈபெல் கோபுரமும் இரும்பைக் கட்டிடங்களில் பயன்படுத்துவதில் ஏற்பட்ட ஒரு திருப்புமுனையாக விளங்கியது.

பயன்பாட்டியம் 
நவீன கட்டிடக்கலையின் முக்கிய அம்சங்களில் ஒன்று பயன்பாட்டியக் கொள்கை (functionalism) ஆகும். லூயிஸ் ஹென்றி சலிவன் என்னும் கட்டிடக்கலைஞர் பயன்பாட்டியக் கொள்கையைக் கட்டிடக்கலையில் அறிமுகப்படுத்தினார்.

மேற்கோள்கள்

கட்டிடக்கலைப் பாணிகள்
நவீனத்துவம்
மாபோ எதிர் குயின்ஸ்லாந்து

மாபோ எதிர் குயின்ஸ்லாந்து (Mabo v Queensland) என்பது ஆஸ்திரேலியாவில் உயர் நீதிமன்றத்தினால் 1992, ஜூன் 3 ஆம் நாள் தீர்ப்புக் கூறப்பட்ட புகழ் பெற்ற ஒரு வழக்காகும். இப்புகழ் பெற்ற தீர்ப்பை அடுத்து 1788 ஆம் ஆண்டு முதல் ஐரோப்பியக் குடியேற்றம் ஆரம்பிக்கப்பட்ட காலத்தில் இருந்து நடைமுறையில் இருந்து வந்த terra nullius (வெற்று நிலம் - எவருக்கும் சொந்தமில்லாத நிலம்) என்ற கொள்கை இல்லாமல் செய்யப்பட்டு, தலைமுறைகளாக நிலம் வைத்திருந்த (native title) ஆஸ்திரேலியப் பழங்குடியினருக்கு நில உரிமை வழங்கப்பட்டது.

டொரெஸ் நீரிணையின் மரே தீவுகளைச் சேர்ந்த மீரியாம் பழங்குடிகளான எடி மாபோ மற்றும் டேவிட் பாசி, ஜேம்ஸ் ரைஸ் ஆகியோர் நிலத்தில் உரிமை கொண்டாட சட்டப்படி உறுதிப்பத்திரம் எதுவும் தம்மிடம் இல்லாவிடினும் சந்ததி சந்ததியாகத் தான் வாழ்ந்த மண் தனக்கே உரித்தானது என 1982 ஆம் ஆண்டில் உச்ச நீதிமன்றத்தில் குயின்ஸ்லாந்து மாநில அரசுக்கு எதிராக வழக்கைத் தாக்கல் செய்திருந்தனர்.

மேற்கோள்கள்

வெளி இணைப்புகள்
Mabo and Another v The State of Queensland and Another [1989] HCA 69; (1989) 166 CLR 186

ஆத்திரேலிய வரலாறு
ஆஸ்திரேலியப் பழங்குடிகள்
ஆத்திரேலியாவில் சட்டம்
வழக்குகள்
கொடுமுடி ச. சண்முகன்

கொடுமுடி ச. சண்முகன் ஒரு ஆய்வாளர், தமிழறிஞர். இவரது தமிழர் தொழில்நுட்பம் பற்றிய ஆய்வோடு "பழந்தமிழர் பொறியியல் நுட்பத்திறன்" இத்துறையில் ஒரு முக்கிய ஆக்கம். இவர் தமிழ்நாடு அரசு பொதுப்பணித்துறையில் பல பொறுப்புகளில் பணியாற்றினார். அதன் பின்னர் மாமல்லபுரம் அரசினர் கட்டிடக்கலை, சிற்பக் கல்லூரியில் முதல்வராகப் பொறுப்பு வகித்தவர். இவர் கட்டிடப் பொறியியலில் அளக்கையியல், பொறியியல் வரைவியல், மண்விசையியல் ஆகிய பட்டப் படிப்புக்கான பாட நூல்களை இயற்றியுள்ளார். அண்ணா பல்கலைக்கழகம் வெளியிட்ட களஞ்சியம் காலாண்டிதழில் பல பொறியியல் கட்டுரைகளையும் தமிழில் கலைசொல்லாக்கம் பற்றி பல கட்டுரைகளையும் எழுதியுள்ளார். இவர் அறிவியல் களஞ்சியத்தில் கட்டிடப் பொறியியல் துறையின் பதிப்பாசிரியராக பணிப்ரிந்தார். அறிவியல் களஞ்சியத் திட்டமிடலிலும் உருவாக்கத்திலும் தொடக்கநிலையில் பெரும்பங்கு வகித்துள்ளார்.

மேற்கோள்கள் 

தமிழர் தொழில்நுட்பம்
அறிவியல் தமிழ் எழுத்தாளர்கள்
தமிழ்க் கலைக்களஞ்சியத் தொகுப்பாளர்கள்
தமிழ்ப்பொறியியல் பாடநூலாசிரியர்கள்
ஜோசப் கோயபெல்ஸ்

பால் யோசப் கோயபெல்ஸ் (Paul Joseph Goebbels) (29 அக்டோபர் , 1897 – 1 மே , 1945) செருமனியின் மிக முக்கிய அரசியல்வாதிகளுள் ஒருவர். அடால்ப் இட்லருக்கு மிக நெருக்கமானவர்களில் ஒருவராக விளங்கிய இவர்  1933 முதல் 1945 வரையுள்ள காலத்தில் செருமானிய ரெய்க் அமைச்சரவையின் மனிதவள மேம்பாடு மற்றும் கொள்கை பரப்பு அமைச்சராக பதவி வகித்தவர். 

இவர் 1921இல் ஏடல்பெர்க் பல்கலைக்கழகத்தில் 18ஆம் நூற்றாண்டின் நாடகக் கதைகளை ஆய்வறிந்ததின் வாயிலாக முனைவர் பட்டம் பெற்றவர். தன் உணர்ச்சிமிகு பேச்சாற்றலின் மூலம் செருமனிக்கு யூதப்பகைமையை உணர்த்தியமைக்காக அறியப்படுகிறார். இவரின் யூதப்பகைமைக்குச் சான்றாக கிரிஸ்டல்நாக்ட்  (கிரிஸ்டல் நைட்-Crystal Night) கொடூர நிகழ்வு குறிப்பிடப்படுகிறது. இவர் பல புதினங்களையும், நாடகங்களையும் எழுதியுள்ளார். ஆனால் அவற்றை வெளியிட எந்த பதிப்பகத்தாரும் முன் வரவில்லை. 

இவரின் கருத்துக்கள் பொதுவுடமைவாதிகளையும், சோசலிசவாதிகளையும் எதிர்ப்பதாகவும், ஸ்ட்ரோமப்டேலுங் எஸ் ஏ அமைப்பினரை ஆதரிப்பதாகவும் அமைந்தன. 1923 இல் நாட்சி அரசியலில் நுழைந்த இவர் 1928 களில் மிக உயர்ந்த அதிகாரத்தில் உள்ளவராக மதிக்கப்பட்டார். அதன் பின் 1933 இல் இட்லர் அரசு பதவியில் அமர்ந்த பொழுது கொள்கை பரப்பு அமைச்சராக பதவியில் அமர்ந்தார். 

இரண்டாம் உலகப்போரில் செருமானியர் பலரை போரில் பங்குபெற வைத்ததில் இவருக்கு பெரும் பங்கு உண்டு. 1943ஆம் ஆண்டில் அச்சு நாடுகளுக்கு எதிராக உலகநாடுகள் திரும்புகையில் அவற்றுக்கு எதிராக செருமானியர் திரும்புமாறு தன் பரப்புரை மூலம் ஒன்று திரட்டினார் என்று கூறப்படுகிறது.

மரணம் பற்றிய சர்ச்சைகள் 
கோயபெல்ஸ், இட்லரின் இறுதி நாட்களில் அவர் இறக்கும் வரை உடனிருந்தார். இட்லர் இவரைத் தனக்குப் பின்வரும் அதிகாரப்பூர்வ வேந்தராக அறிவித்துவிட்டு இறந்தார். அவர் இறந்தபின் கோயபெல்ஸ்  1 மே, 1945 அன்று தன் மனைவி மகதா, ஆறு  குழந்தைகளுடன் தற்கொலை செய்து கொண்டார். இவர் இறப்பு பற்றி பலவிதங்களில் பேசப்படுகிறது. 

முதலில் ஆறு குழந்தைகளுக்கும் மார்பின் என்ற மயக்க மருந்து கொடுக்கப்பட்டு பின் அவர்களின் வாயில் அவர் மனைவி சயனைட் நஞ்சை திணித்ததாகக் கூறப்படுகிறது. பிறகு, அவர் மனைவி சயனைட் நஞ்சை உட்கொண்டார் எனவும் கோயபெல்ஸ் இட்லரைப் போல் துப்பாக்கியால் சுட்டுத் தற்கொலை செய்து கொண்டார் எனவும் பல்வேறு நிச்சயமற்ற தகவல்கள் தெரிவிக்கின்றன. 

எஸ் எஸ் காவலரை சுடச்சொல்லி ஆணையிட்டு, அக்காவலரால் சுடப்பட்டு இறந்ததாகவும் கூறப்படுகிறது. இவர்களின் இறப்பின் மர்மத்தைத் தழுவி டவுன்பால் (Downfall) என்ற திரைப்படம் வெளிவந்துள்ளது.

பிரச்சார வியூகங்கள்
அவருடைய புகழ்பெற்ற பிரசார வியூகத்தால் வரலாற்றில் நினைவு கூறப்படுகிறார். அதன் காரணத்தை அவரின் இந்தப் பேச்சின் மூலம் உணரலாம்: 

"எவ்வளவு பெரிய பொய்யானாலும் திரும்பத் திரும்ப சொல்வதன் மூலம் மக்கள் நாளடைவில் நம்பத் தொடங்கி விடுவார்கள்." 

 "அரசியல், பொருளாதார, மற்றும் ராணுவ விளைவுகளை மக்களிடமிருந்து அரசாங்கம் மறைப்பதன் மூலம், பொய்யை குறிப்பிட்ட காலம் வரை காப்பாற்றலாம். உண்மை தான் பொய்க்கு எதிரி, அதே போல, உண்மை தான் அரசாங்கத்தின் மிகப்பெரிய எதிரி என்பதால், அதிருப்தியை அடக்க எல்லா அதிகாரங்களையும் பிரயோகிப்பது அரசாங்கத்திற்கு மிகவும் அவசியமாகிறது."

குறிப்புகள்

நாசி தலைவர்கள்
செருமானிய அரசியல்வாதிகள்
1897 பிறப்புகள்
1945 இறப்புகள்
அடால்ஃப் இட்லர்
கிரிஸ்டல்நாக்ட்

கிரிஸ்டல்நாக்ட் (Krystallnacht)கிரிஸ்டல் நைட் (Crystal Night) அல்லது உடைந்த கண்ணாடி சில்லுகளின் இரவு (the night of Broken Glass) எனப்பொருள்படும் இச்சம்பவம் நாசி ஜெர்மனியில் 1938 , நவம்பர் 9 இரவு முதல் [[நவம்பர் 10 ந்தேதி விடியற்காலை வரை நடந்த ஒரு கொடூரச்சம்பவத்தைக் குறிக்கும் சொல்லாகும். இவ்விரவில்தான் 91 யூதர்கள் கொல்லப்பட்டனர் மற்றும் 25000 த்திலிருந்து 30000 பேர் வரை கைது செய்யப்பட்டு நாசி கைதிகள் சிறைச்சாலைகளில் அடைக்கப்பட்டனர். இது நவம்பர் நிகழ்வு என்றும் ஜெர்மனியில் கூறப்படுகிறது. நாசி இட்லரின் யூதபகைமைக் கொள்கையின் காரணமாக இந்நிகழ்வுகள் நடந்தேறின. இந்த ஒரு இரவில் 200  யூத தொழுகைக் கூடங்கள் அழிக்கப்பட்டன. அவர்களுடைய உடைமைகள் மற்றும் செல்வங்கள் சூறையாடப்பட்டன. அவர்கள் சுயத்தொழில் புரிபவராயிருந்தாலும் யூதாரல்லாவதவரின் கீழ்தான் அந்தத் தொழில் புரியவேண்டும் என கட்டளைகள் இடப்பட்டன. இந்த இனப்படுகொலை நிகழ்வு இந்த இரவில் தான் நடைபெற்றது.

வெளி இணைப்புகள் 

 Events Leading Up to Kristallnacht – What led to the Night of Broken Glass? , by The Center for Holocaust and Humanity Education
 Voices on Antisemitism Interview with Susan Warsinger  from the United States Holocaust Memorial Museum
 Synagogues Memorial institute in Jerusalem 
 It Came From Within... 71 Years Since Kristallnacht – Online exhibition from Yad Vashem, including survivor testimonies, archival footage, photos, and stories
 "At 7:00 in the morning I was a student, and at 5:00, I was a criminal"  – Interview with Miriam Ron, Witness to the Events of Kristallnacht

மேற்கோள்கள்

நாசிசம்
படுகொலைகள்
1938 நிகழ்வுகள்
வெண் பொசுபரசு (ஆயுதம்)

வெண் பொசுபரசு என்பது தீப்பற்றவைக்கும் ஆயுதம்.  இது படிக அமைப்பு மாற்றப்பட்ட பொசுபரசு தனிமத்தில் இருந்து உருவாக்கப்படுகிறது.  இது எறிகணை, குண்டு, கண்ணிவெடி போன்றவற்றில் பயன்படுத்தப்பட்டும் போது இலக்குகள் தீப்பற்றி எரிவதுடன் பலத்த சேதத்தையும் விளைவிக்க கூடியது.  இவ் ஆயுதம் Convention on Certain Conventional Weapons படி போரில் பொது மக்கள் மீதோ அல்லது அவர்கள் வசிக்கும் பகுதிகளிலோ பயன்படுத்ப்படக்கூடாது என தடைசெய்யப்பட்ட ஆயுதம் ஆகும்.  இதை இலங்கைப் படைத்துறை ஈழத் தமிழர்கள் மீதான தாக்குதல்களில் பயன்படுத்வது குறிப்பிடத்தக்கது.

போர் ஆயுதங்கள்

மேற்கோள்கள்

zh:磷的同素异形体#白磷
ஐதராபாத் (பாகிஸ்தான்)

ஐதராபாத் (Hyderabad) என்பது பாகிஸ்தானின் சிந்து மாகாணத்தில் உள்ள கராச்சிக்கு அடுத்த பெரிய நகராகும். இது சிந்து ஆற்றின் கரையில் உள்ளது. இது பாகிஸ்தானின் ஏழாவது பெரிய நகரமாகும். 1947 -1955 வரை இந்நகரம் சிந்து மாகாணத்தின் தலைநகராக இருந்தது.

இதனையும் காண்க 

 ஐதராபாத் மாவட்டம், பாகிஸ்தான்
 ஐதராபாத்து ஊறுகாய்

மேற்கோள்கள் 

Biographical Encyclopedia of Pakistan (1963–1966 edition)

வெளி இணைப்புகள் 

 
 Hyderabad Local Directory Listing Website
 Top 10 Famous Tourist Attractions of Hyderabad

பாகிஸ்தான் நகரங்கள்
சிந்து மாகாணம்
ரேஞ்சர் திட்டம்

ரேஞ்சர் திட்டம் (Ranger program) என்பது 1960களில் ஐக்கிய அமெரிக்காவினால் சந்திரனின் மேற்பரப்பின் மிகக் கிட்டவான படிமங்களை எடுப்பதற்காக விண்வெளிக்கு அனுப்பப்பட்ட ஆளில்லா விண்கலங்கள் ஆகும். ரேஞ்சர் விண்கலங்கள் தாம் எடுத்த படிமங்களை பூமிக்கு அனுப்பியவுடன், சந்திரனின் மேற்பரப்பில் மோதுமாறு வடிவமைக்கப்பட்டன. மொத்தம் 9 ரேஞ்சர் விண்கலங்கள் விண்ணுக்கு அனுப்பப்பட்டன. இத்திட்டத்திற்கான மொத்தச் செலவு கிட்டத்தட்ட $170 மில்லியன்கள் ஆகும்.

ரேஞ்சர் விண்கலம் 
ஒவ்வொரு ரேஞ்சர் விண்கலமும் தன்னுடன் ஆறு கமராக்கள் கொண்டு சென்றன.

 ரேஞ்சர் 1, ஆகஸ்ட் 23 1961 இல் ஏவப்பட்டது. ஏவல் தோல்வியடைந்தது.
 ரேஞ்சர் 2, நவம்பர் 18 1961 இல் ஏவப்பட்டது. ஏவல் தோல்வியடைந்தது.
 ரேஞ்சர் 3, ஜனவரி 26 1962 இல் ஏவப்பட்டது. சந்திரனை அடையவில்லை.
 ரேஞ்சர் 4, ஏப்ரல் 23 1962 இல் ஏவப்பட்டது. விண்கலம் சேதமடைந்தது.
 ரேஞ்சர் 5, அக்டோபர் 18 1962 இல் ஏவப்பட்டது. சந்திரனை அடையவில்லைஇ.
 ரேஞ்சர் 6, ஜனவரி 30 1964, கமராக்கள் இயங்கவில்லை.
 ரேஞ்சர் 7
 ஜூலை 28 1964 இல் ஏவப்பட்டது.
 ஜூலை 31, 1964 இல் சந்திரனுடன் மோதியது.
 ரேஞ்சர் 8
 பெப்ரவரி 17 1965 இல் ஏவப்பட்டது.
 பெப்ரவரி 20 1965 இல் சந்திரனுடன் மோதியது.
 ரேஞ்சர் 9
 மார்ச் 21 1965 இல் ஏவப்பட்டது.
 மார்ச் 24 1965 இல் சந்திரனுடன் மோதியது.

வெளி இணைப்புகள் 
 Lunar Impact: A History of Project Ranger (PDF) 1977
 Lunar Impact: A History of Project Ranger (HTML)

மேற்கோள்கள்
லிங்கைய காளிங்கராய கவுண்டர்

காளிங்கராயரின் இயற்பெயர் லிங்கைய கவுண்டர். இவர் கிபி 1240 ம் ஆண்டு பிறந்தார். பொள்ளாச்சி அருகே ஜமீன் ஊத்துக்குளி அரண்மனையில் இவரது வாரிசுகள் வாழ்ந்து வருகின்றனர். .

காளிங்கராயன் பட்டம் பெற்ற வரலாறு 
20 வயது ஆனதும் அப்பொழுது கொங்கு பகுதியை ஆண்ட பாண்டிய மன்னன் வீரபாண்டியன் (1265-1280) படையில் சேர்ந்தார். தனது செயலாற்றலால் விரைவில் தலைமைப்பதவியை அடைந்தார். பாண்டிய மன்னன் இவரை உத்திர மந்திரி (தலைமை அமைச்சர்) ஆக்கினார். மேலும் காளிங்கராயன் என்ற பட்டத்தையும் வழங்கினார். இவரின் உண்மைப்பெயரான லிங்கைய கவுண்டர் என்பதால் அல்லாமல் காளிங்கராயர் என்ற பெயராலயே இவர் அறியப்படுகிறார். இவரின் சிறப்பை இன்றளவும் சொல்லுவது இவரின் பணிகளே.

காளிங்கராயன் கால்வாய் 
பவானியையும் நொய்யலையும் இணைத்து இவர் வெட்டிய பாசன கால்வாய் காளிங்கராயன் வாய்க்கால் என அறியப்படுகிறது. இவ்வாய்காலை அமராவதி ஆற்றுடன் இணைக்க இவர் முடிவெடுத்து அத்திபாளையம் அருகே அணை கட்டினார். எனினும் அவரின் இத்திட்டம் நிறைவேறவில்லை. அத்திபாளையத்தில் உள்ள அணை ஓட்டை அணை என்று இப்பொழுது அழைக்கப்படுகிறது.

வாரிசுகள் 
இவர் கால்வாய் வெட்டிய பின்பு அதை தன் சொந்த பயன்பாட்டிற்கு தான் வெட்டினார் என ஊர் மக்கள் பேச தொடங்கினர். அதனால் இவர் தன்னுடைய குடும்பம், சில உறவினர்கள் மற்றும் பங்காளிகளுடன் ஊத்துக்குளி பகுதியில் குடியேறினார். பிறகு அங்கே கோட்டை கட்டி ஆட்சி செய்தார். இவருக்கு பிறகு இவரின் வாரிசுகள் 40 தலைமுறையாக ஊத்துக்குளி நாட்டை (பாளையத்தை) ஆட்சி செய்து வருகின்றனர்.

மேலும் காண்க 
 உதயப்பெருமாள்
 தீரன் சின்னமலை
 சடையப்ப வள்ளல்
 முத்தையா முரளிதரன்
 தொண்டைமான்

மேற்கோள்கள்

தமிழ்நாட்டினர்
நகர்வுச் சுதந்திரம்

நகர்வுச் சுதந்திரம், ஓரிடத்திலிருந்து இன்னொரு இடம் செல்வதற்கான உரிமை, பயணம் செய்வதற்கான உரிமை என்பன மனித உரிமைகளாகக் கருதப்பட்டுப் பல நாடுகளின் அரசமைப்புச் சட்டங்களிலும் கூட இடம் பெற்றுள்ளன. இது ஒரு நாட்டின் குடிமக்கள் அந்த நாட்டைவிட்டு வெளியேறுதல், எங்கே அனுமதிக்கப்படுகிறார்களோ அங்கு பயணம் செய்தல், உரிய ஆவணங்களுடன் எந்நேரமும் நாட்டுக்குத் திரும்பி வருதல் என்பவற்றுடன், குறித்த நாட்டுக்குள்ளேயே தாம் விரும்பிய எந்த இடத்துக்குச் செல்வதற்கும், வாழ்வதற்கும், அங்கே வேலை செய்வதற்குமான உரிமைகளைக் குறிக்கிறது. இது அடிப்படை மனித உரிமையாக சிலரால் கருதப்படும் ஒரு சுதந்திரம் ஆகும். நாடுகளுக்கிடையே பயணம் செய்வதற்கும் வசிப்பதற்குமான முழுமையான சுதந்திரம் பெரும்பான்மையானோருக்கு இல்லை. இத்தகைய சுதந்திரம் வேண்டும் என்று சில அமைப்புகள் வலியுறுத்தி வந்த போதிலும், அந்தக் கோரிக்கைக்கு ஒரு நாட்டினதும், பன்னாட்டு அமைப்புகளினதும் ஆதரவு இல்லை. வெவ்வேறு வாழ்தரம் உள்ள நாடுகள், கீழ் வாழ்தரம் உள்ள நாடுகளில் இருந்து குடிவரவை விரும்பவதில்லை. முழுமையான சுதந்திரம் இருந்தால், நிலையான நிர்வாகம் செய்வதும் கடினாமக இருக்கும் என்றும் கருதப்படுகிறது.

ஒரு குடிமை நாட்டுக்குள்ளேயே நகர்வதற்கு பெரும்பான்மை நாடுகளில் சுதந்திரம் உண்டு. எனினும் பல நாடுகளில் இச்சுதந்திரமும் இல்லை. குறிப்பாக சீனாவில் ஒரு கிராமத்தார் நகரத்துக்கு சுதந்திரமாக அனுமதி இன்று நகர முடியாது.

நகர்வு சுதந்திரம் என்பது ஒரு தனிப்பட்டவரின் இடத்துக்குள் செல்வதற்கான சுதந்திரம் என்று பொருள் படாது.

இவற்றையும் பாக்க

மேற்கோள்கள்

மனித உரிமைகள்
ஊடகச் சுதந்திரம்

ஊடகச் சுதந்திரம் என்பது ஊடகங்கள் மிரட்டலும் தணிக்கையும் இல்லாமல் தகவலை வெளியிடுவதற்கான சுதந்திரம் ஆகும். சட்டமன்றம், நிர்வாகம், நீதிமன்றம், ஊடகம் ஆகியவை மக்களாட்சியின் நான்கு தூண்களாக கருதப்பட்டுகின்றன. அதன் நீட்சியாக சுதந்திரம் ஊடகம் சமூகத்தின் முக்கிய அங்கமாக கருதப்படுகிறது.

வெவ்வேறு நாடுகளில் ஊடகச் சுதந்திரம் வெவ்வேறு நிலைகளில் உள்ளது. நேர்டிக் நாடுகள், கனடா, ஐக்கிய அமெரிக்கா, ஜப்பான், ஆஸ்திரேலியா போன்ற நாடுகளில் ஊடகங்கள் மிகச் சுதந்திரமாக இயங்குகின்றன. சீனா, ஈரான், வட கொரியா, கியூபா, இலங்கை ஆகிய நாடுகளில் ஊடகங்கள் மிகவும் கட்டுப்படுத்தப்பட்டுள்ளன. இந்தியா ஒரளவு கட்டுப்பாடுகளைக் கொண்ட ஒரு இடைப்பட்ட நாடாக உள்ளது.

இவற்றையும் பார்க்க 
 இணையத் தணிக்கை

மேற்கோள்கள்

மனித உரிமைகள்
ஊடகவியல்
ஆற்றல் நுகர்வு அடிப்படையிலான நாடுகள் பட்டியல்

இப்பட்டியல் நாடுகளின் தனிமனித ஆற்றல் நுகர்வை பல அலகுகளில் அளிக்கிறது. பொதுவாக இவ்வகை கணக்கிட்டில் ஆற்றல் ஒரு கிலோகிராம் பெட்ரோலியத்தில் இருந்து உருவாகும் ஆற்றலை ஒரு அலகாக கொண்டு கணக்கிடப்படுகிறது. இதையே கிலோஎ/ஆண்டு குறிக்கப்படுகிறது.

மேற்கோள்கள்

நாடுகள் தொடர்பான பட்டியல்கள்
உமி நீக்கி

உமி நீக்கி என்பது தானியங்களில் உள்ள உமியையும் தவிட்டையும் நீக்கி அதன் விதைப் பகுதியை பிரித்து எடுக்கும் இயந்திரம் ஆகும். எ.கா நெல்லின் கோதையும் தவிட்டையும் அரிசியில் இருந்து பிரித்து எடுக்கும். இலங்கை, இந்தியா போன்ற நாடுகளில் நெல்லை அரிசி ஆலைக்கு எடுத்துச் சென்றால், அங்கே உமி நீக்கி அரிசி ஆக்கித் தருவர்.

மேற்கோள்கள்

வேளாண் எந்திரங்கள்
விதைக் கலப்பை

விதைக் கலப்பை என்பது விதைகளை சீராக விதைக்கும் ஓர் இயந்திரம்.  இவ்வியந்திரம் குறிப்பிட்ட வீதத்தில், ஆழத்தில், எல்லாப் பரப்புக்கும் சீராக விதைக்கும்.

இது ஒரு பழமை வாய்ந்த கண்டுபிடிப்பு ஆகும் பண்டை சுமேரியன், சீனப் நாகிரங்களிலே இது பயன்பாட்டில் இருந்தது.  தற்காலத்தில் இயந்திரவியல், இலத்திரனியவில் தொழில்நுட்பங்கள் இதை மேம்படித்தி உள்ளன.

மேற்கோள்கள்

வேளாண் கருவிகள்
நில மேலாண்மை
சீனக் கண்டுபிடிப்புக்கள்
இணை அறுவடை இயந்திரம்

இணை அறுவடை இயந்திரம் என்பது அறுவடை, கதிர் அடித்தல், உமி நீக்கல் ஆகிய எல்லா செயல்களையும் ஒருங்கே செய்யக்கூடிய ஒரு வேளாண் இயந்திரம் ஆகும். முந்திய காலத்தில் மனிதர்களே இந்த செயற்பாடுகளில் உழைப்பு செலுத்த வேண்டி இருந்தது. அதன் பின்னர் அறுவடை இயந்திரம் (binder), கதிரடி இயந்திரம், உமி நீக்கி போன்ற இயந்திரங்கள் பயன்பாட்டுக்கு வந்தன. பின்னர் இவை எல்லாவற்றையும் ஒருங்கே செய்யும் இணை அறுவடை இயந்திரம் பயன்பாட்டுக்கு வந்தது. இவ்வியந்திரங்கள் பெரும்பாலும் மேற்குநாடுகளிலும், கம்பனி வயல்களிலும் பெரிதும் பயன்படுத்தப்படுகின்றன. இவை மிகவும் விலை உயர்ந்தவை ஆகும்.

வேளாண் எந்திரங்கள்